title: Ondina (boudig)
text: Ondina zo anv ur voudig a vev er stêrioù, el lennoù, er mor, a-wechoù ur vorverc'h, pe ur c'hrouadur ijinet gant ur barzh. Niksenn a vez graet anezhi ivez er mojennoù pobl alamanek hag e re Lec'hlenn. 
  
  Lorelei ar stêr Roen eo an hini vrudetañ. 
  
  Un doare nimfenn, pe naiadenn, zo anezhi. N'eo ket er mor eta met er stêrioù pe lennoù eo e vez gwelet. N'eo ket ul lost-pesk he deus, met blev melen-aour ha kriboù aour pe olifant. D'an hañv e plij dezhi bezañ en he c'hoazez war bardell ar feunteunioù ha kribañ he blev hir gant he c'hriboù. Kouronkañ el lammoù-dour, er stankoù, er stêrioù a blij dezhi pa vez tomm. Hag ar re a vez o blev a liv gant an aour o devez teñzorioù bras a viront en o c'hastelloù dindan an dour. 
  
  Dont a ra dour ar feunteunioù eus daeroù an Ondinaed, ha mont a reont da hesk pa vez broc'het unan anezhe. Se zo kaoz e vez lezet profoù a bep seurt e-tal ar feunteunioù, evel garlantezioù a vleunioù, spilhoù pe tammoù gwer torret a zo gwir deñzorioù a lintr hag a sked en dour.
  
  An anv
  
  Undine eo en alamaneg hag e saozneg.
  Ondine eo e galleg. Ur stumm gourel Ondin, zo ivez.
  
  Lennegezh
  O c'havout a reer el lennegezh en oberennoù evel:
   "A Ondina do Lago", ur varzhoneg portugalek gant Teófilo Braga 
   Undine, un danevell gant ar skrivagner alaman Friedrich de la Motte Fouqué
   Ondine, ur varzhoneg c'hallek diwar zorn ar barzh gall Aloysius Bertrand, a c'haller lenn amañ: http://fr.wikisource.org/wiki/Ondine. 
   Ondine, pezh-c'hoari ar skivagner gall Jean Giraudoux.
   Undine, ur varzhoneg gant ar barzh iwerzhonat Seamus Heaney
  e kontadenn H. C. Andersen, ar vorganezig
   ha barzhonegoù a bep seurt gant Luis de Camões ha Pierre de Ronsard da skouer.
  
  Sonerezh
  Ondine eo anv rann gentañ ur pezh sonerezh evit ar piano skrivet gant Maurice Ravel, anvet "Gaspard de la Nuit" (1908), ha savet diwar barzhoneg Aloysius Bertrand.
  Undine zo anv ur sonatenn evit ur fleüt hag ur piano gant Carl Reinecke.
   Undine, c'hoarigan gant E.T.A. Hoffmann, diwar ur skrid gant La Motte-Fouqué
   Vodnik, op. 107 B195, gant Antonín Dvořák
   Rusalka, op. 114 B203, ur c'hoarigan gant Antonín Dvořák
  
   Pennadoù kar 
  nimfenn, morganez, niksenn
  
   Rusalka, Ondina ar mojennoù slav, a gaver hec'h anv e titl unan eus oberennoù Antonín Dvořák.
  
   Vodník, un Ondina gourel slav, a gaver e anv e titl unan eus oberennoù Antonín Dvořák.
  
   Levrioù 
  
  Édouard Brasey, Sirènes et Ondines'', Éditions Pygmalion, Paris, 1999.
  lennegezh
  
  Mojennoù Germania
  Lennegezh alamanek